Michael Palin

Michael Edward Palin (s. 5. toukokuuta 1943) on brittiläinen koomikko, näyttelijä ja kirjailija. Hän on Monty Python -ryhmän jäsen, mutta hän on myös tehnyt BBC:lle matkailudokumenttisarjoja. Palin on julkaissut matkoistaan kirjoja ja kirjoittanut myös kaunokirjallisuutta. == Elämä ja ura == Palin syntyi vuonna 1943 Sheffieldissä, Pohjois-Englannissa, Mary ja Edward Palinin toisena lapsena. Hänellä oli yhdeksän vuotta vanhempi sisko Angela, joka kuitenkin teki itsemurhan vuonna 1987. Palin opiskeli Oxfordin Brasenose Collegessa historiaa vuosina 1962–1965. Opiskeluaikanaan hän kirjoitti ja esitti komediaa ensimmäisen kerran opiskelutoverinsa Robert Hewisonin kanssa yliopiston joulujuhlassa.Michael Palin Biography Palin avioitui vuonna 1966 Helen Gibbinsin kanssa. Gibbins kuoli 2.5.2023. He saivat kolme lasta. Valmistuttuaan yliopistosta vuonna 1965 Palin alkoi kirjoittaa komediaa BBC:lle yhdessä Terry Jonesin kanssa, esimerkiksi sarjoihin The Ken Dodd Show ja The Billy Cotton Bandshow.Michael Palin, Orangecow.org Palin ja Jones työskentelivät ensimmäistä kertaa Graham Chapmanin, John Cleesen ja Eric Idlen kanssa vuonna 1966 The Frost Report -sarjan yhteydessä. Palin alkoi vuonna 1969 tehdä Monty Pythonin Lentävä Sirkus -sarjaa yhdessä Jonesin, Chapmanin, Cleesen, Idlen ja Terry Gilliamin kanssa. Sarjaa tehtiin neljä tuotantokautta, ja lisäksi ryhmä teki neljä elokuvaa. Monty Pythonin jälkeen Palin on esiintynyt muun muassa Terry Gilliamin ohjaamissa elokuvissa. Hänet palkittiin parhaan sivuosan Baftalla elokuvaroolista komediassa Kala nimeltä Wanda. Viime vuosina Palin on tehnyt useita matkailuohjelmia BBC:lle ja kirjoittanut matkailukirjoja. Hänen mukaansa (kuten muidenkin Monty Pythonin jäsenten) on nimetty asteroidi, 9621 Michaelpalin.NASA Palin sai ritarin arvon joulukuussa 2018. == Palin ja Suomi == Vuonna 1980 Monty Python -ryhmä levytti Palinin säveltämän ja laulaman kappaleen ”Finland”. Se julkaistiin Monty Python -albumilla Contractual Obligation Album. Kappaleen kertoja toivoo pääsevänsä käymään Suomessa, joka on maa juuri häntä varten. Vuonna 1992 Palinin dokumenttisarjan Navalta Navalle avausjakson tapahtumat sijoittuvat Suomeen, joka toimii toisena etappina Palinin matkalla pohjoisnavalta etelänavalle.Palin: Navalta navalle: Maailmanmatkaaja kulkee ääripäästä toiseen Yle 30.9.2009 (Arkistoitu linkki) Suomessa Palin matkustaa Rovaniemeltä Helsinkiin junalla. Helsingissä hän saunoo Neil Hardwickin ja Lasse Lehtisen kanssa. Sitten hän matkustaa laivalla Tallinnan kautta Leningradiin ja sieltä edelleen kohti etelänapaa. Edellä mainittu Monty Pythonin kappale ”Finland” soi kyseisessä jaksossa. == Elokuvia == *Monty Pythonin hullu maailma (Monty Python and the Holy Grail, 1974) *Jappervokki (Jabberwocky, 1977) *The Rutles – Tarvitaan vain kahisevaa (The Rutles: All You Need Is Cash, 1978) *Brianin elämä (Life of Brian, 1979) *Aikavarkaat / Rosvoja, rosvoja! (Time Bandits, 1981) *Lähetyssaarnaaja (The Missionary, 1982) *Monty Python Hollywoodissa (Monty Python Live at the Hollywood Bowl, 1982) *Monty Python – Elämän tarkoitus (Monty Python’s Meaning of Life, 1983) *Brazil – tämän hetken tuolla puolen (Brazil, 1985) *Kala nimeltä Wanda (A Fish Called Wanda, 1988) *Kaikkiruokaiset ystäväni (Fierce Creatures, 1997) *Kaislikossa suhisee (Wind in the Willows, 1995) - animaatioelokuva *Kaislikossa suhisee (Wind in the Willows, 1996) *Kaislikon väen talvi (The Willows in Winter, 1996) - animaatioelokuva == Dokumenttisarjoja == *Maailman ympäri 80 päivässä (Michael Palin: Around the World in 80 Days, 1989) *Navalta navalle (Pole To Pole, 1992) *Great railway journeys jaksot: Confessions of a train spotter (1981) ja From Derry to Kerry (1994) *Tyynenmeren kierros (Full Circle with Michael Palin, 1997) *Papa Hemingwayn jalanjäljillä (Michael Palin’s Hemingway Adventure, 1999) *Halki suuren Saharan (Sahara, 2002) *Halki Himalajan (Himalaya, 2004) *Palin ja uusi Eurooppa (Michael Palin’s New Europe, 2007) *Michael Palin Pohjois-Koreassa (Michael Palin in North Korea, 2018) == Lähteet == == Aiheesta muualla == * * *Matkailuaiheiset kotisivut Luokka:Englantilaiset näyttelijät Luokka:Brittiläiset koomikot Luokka:Brittiläiset televisiokäsikirjoittajat Luokka:BAFTA-palkinnon saajat Luokka:Monty Python -ryhmän jäsenet Luokka:Vuonna 1943 syntyneet Luokka:Elävät henkilöt Luokka:Brittiläiset televisiojuontajat